**רשימת הדברים שיש לקחת לראיון בשגרירות (מעל גיל 14):**

**1. דף האישור** שקיבלתם במייל של טופס 160 שכתוב עליו בעברית **אישור** או באנגלית **Confirmation**

**(אין צורך להביא את טופס ה- 160 אלא רק את דף האישור שקיבלתם מודפס מהמייל.)**

**2.**  **מכתב הזמנה** שכותרתו מצד שמאל למעלה הינה **APPOINTMENT INFORMATION**. (יש להציגו

לשומר בכניסה).

**שימו לב: התאריך והשעה המופיעים על גבי ההזמנה הם המועד לראיון בשגרירות ארה"ב.**

🗹  **דרכון** בתוקף לפחות **6 חודשים** מיום הכניסה לארה"ב. וכן לקחת גם דרכונים קודמים אם עדיין ברשותכם.

**עולים מבריה"מ לשעבר אשר עלו לישראל אחרי 1995** צריכים להביא לראיון גם את דרכונם הסובייטי/רוסי.

🗹 **2 תמונות** על התמונות להיות צבעוניות, **גודל 5 ס"מ X 5 ס"מ** (יותר גדולה מתמונת דרכון רגילה)   
 על רקע לבן עם האוזניים חשופות, אשר צולמו בחצי השנה האחרונה. יש לכתוב את השם מאחורי כל תמונה.

**לתשומת לבכם:** ניתן לשנות את תאריך הריאיון עד 72 לפני המועד.

**שינוי התאריך כרוך בתשלום של 45 ש"ח כל פעם.**

**שימו לב משפחות עם ילדים**- ילדים מתחת לגיל 14 לא צריכים להגיע לראיון, יש לקחת את דף האישור שלהם, הדרכונים, התמונות ואישור תשלום האגרה שלהם אתכם ולהגיש אותם ביחד עם הטפסים והדרכונים שלכם.

**למועמדים מגיל 14 עד 18- יש להגיע לראיון יחד עם ההורה המלווה שציינתם בעת מילוי הטופס.**

**לבקשות עבור ילדים מתחת לגיל 14 יש לצרף גם את המסמכים הבאים**: יש להביא אישור לימודים שהילד/ה רשום בבית ספר או בגן. במידה והילד/ה נוסע רק עם **אחד** מההורים יש להביא מכתבמההורה השניהמאשר את הנסיעה של הילד/ה. על המכתבים להיות חתומים ועם פרטי התקשרות מדויקים של ההורה.

**בנוסף מומלץ מאוד להביא אתכם לראיון**

כל מועמד יידרש להוכיח כי בכוונתו לחזור לארץ וכי יש לו את **המשאבים הכספיים** הנדרשים למימון הטיול חופשה בארה"ב ע"י דף יתרה מהבנק, במידה ויש ברשותכם חסכונות שישמשו למימון הנסיעה, יש להביא אישור על כך או (אם רלוונטי) כיצד תמומן על ידי אדם אחר, לדוגמה, במידה והחופשה תמומן על ידי הוריכם, עליכם להביא דף יתרה של ההורים עליו הם יכתבו בכתב ידם כי הם מאשרים את העזרה במימון הטיול ופרטי התקשרות מלאים, ויחתמו. אם הנכם מוזמנים להתארח אצל משפחה או חברים, מומלץ לצרף מכתב הזמנה.

(אפשר לצרף אימייל המכיל הזמנה עם פרטים מלאים של כל הצדדים)

**תלמידים או סטודנטים/ סטודנטים לעתיד** - יש להביא אישור לימודים או במידה ונרשמתם/התקבלתם ללימודים בעתיד הקרוב, כדאי להביא אישור שנרשמתם וקבלה עבור דמי ההרשמה.

★ **חיילים לעתיד –** יש להביא צו גיוס.

**לתשומת ליבכם: הכנת מסמכים אלו משמעותית ביותר ותשפר את הסיכוי לקבלת הוויזה!**

**היום של הראיון הגיע:**

⏴ יש להגיע לשגרירות תל אביב **כשעה** לפני הראיון בגלל הבדיקה הביטחונית בכניסה.

לקונסולית ירושלים יש להגיע לראיון בשעה המצוינת בהזמנה.

⏴ בעת הכניסה לשגרירות תציגו את מכתב ההזמנה לשומר ותעברו סדרה של בדיקות ביטחוניות. אין להביא   
 לראיון כל חומר פוגעני או מזיק ובכלל זה נשק מכל סוג שהוא, סכינים ואולרים (קטנים ככל שיהיו), פצירות   
 ומספריים, שדכנים וכל כלי אחר שיש בכוחו לפצוע. כמו כן אין להביא לשגרירות מחשבים וציוד אלקטרוני או   
 תיקים כבדים. פלאפונים יילקחו מהנכנסים – לא לשכוח לאספם ביציאה. **שימו לב:** עלות שמירת החפצים הינה   
 כ- **10 שקלים.**

⏴ במחלקת האשרות תעברו בדיקה ראשונית על ידי נציג ויזות דובר עברית. לאחר מכן תמשיכו לחלון ראשון בו   
 תמסרו את הקבלה על התשלום האגרה (MRV). לאחר מכן, ילקחו מכם טביעות אצבע בצורה אלקטרונית   
 (ללא דיו). לאחר המתנה נוספת תרואיינו על ידי קונסול אמריקאי (דובר עברית או אנגלית) אשר יחליט אם   
 לאשר את בקשתכם לויזה או לסרב לה.

⏴ **חשוב לדעת – הויזה לא ניתנת במקום והדרכון לא יוחזר אליכם ביום הראיון.** זמן החזרת הדרכון בדרך כלל   
 בין שבוע לעשרה ימים, באמצעות חברת UPS אלא במקרים של שביתה, עומס קיץ/חגים, ועוד מקרים לא   
 צפויים.

⏴ פונים אשר בקשתם לא אושרה צפויים לקבל את דרכונם חזרה במעמד הראיון בשגרירות.   
 הקונסול בדרך כלל יקפיד להחתים את הדרכון בחותמת המצביעה על כך שהוגשה בקשה וזאת לצרכים עתידיים   
 של השגרירות.

ניתן לעקוב אחר הסטטוס של דרכונכם באמצעות מערכת השירות האינטראקטיבית הקולית   
 בטלפון 03-7621694